Dewan Perwakilan Rakyat Daerah

Dewan Perwakilan Rakyat Daerah (disingkek DPRD) adolah lambago perwakilan rakyat daerah nan bakaduduakan sabagai unsur panyalanggaro pamarintahan daerah di provinsi/kabupaten/kota) di Indonesia. DPRD disabuikan dalam UUD 1945 pasal 18 ayat 3: "Pemerintahan daerah provinsi, daerah kabupaten, dan kota memiliki Dewan Perwakilan Rakyat Daerah yang anggota­-anggotanya dipilih melalui pemilihan umum". DPRD kamudian diatur labiah lanjuik di undang-undang, tarakhia malalui Undang-Undang Nomor 17 Tahun 2014.

Persyaratan 
Syarat Anggota Dewan Perwakilan Rakyat Daerah Republik Indonesia manuruik UU No 7 tahun 2017 tentang Pemilu Dewan Perwakilan Rakyat, Dewan Perwakilan Daerah dan Dewan Perwakilan Rakyat Daerah sabagai barikuik:
 Bertakwa kepado Tuhan Yang Maha Esa
 Warga Negara Indonesia sajak kalahiarannyo dan indak pernah manarimo kawarganegaraan lain karano kahandaknyo surang
 Indak pernah mangkhianati negara, sarato indak pernah malakuan tindak pidana korupsi jo tindak pidana barek lainnyo
 Mampu secaro rohani jo jasmani untuak malaksanakan tugas jo kawajiban sabagai anggota dewan
 Batampek tingga di wilayah Negara Kesatuan Republik Indonesia
 Alah malaporkan harato kakayoannyo kapado instansi nan bawenang mamariso laporan kakayoan panyalanggara negara
 Indak sadang mampunyoi tangguangan utang sacaro pribadi dan/atau sacaro badan hukum nan manjadi tangguang jawabnyo nan marugian kauangan negara
 Indak sadang dinyatoan pailit badasarkan putusan pengadilan
 Indak pernah malakuan pabuatan tacela
 Tadaftar sabagai Pamiliah
 Mampunyoi Nomor Pokok Wajib Pajak (NPWP) dan alah malaksanaan kawajiban mambayia pajak salamo 5 tahun tarakhia nan dibuktian jo Surat Pemberitahuan Tahunan Pajak Penghasilan Wajib Pajak Orang Pribadi
 Setia kapado Pancasila sabagai dasar negara, Undang-Undang Dasar Negara Republik Indonesia Tahun 1945, dan cita-cita Proklamasi 17 Agustus 1945
 Indak pernah dijatuahi pidana panjaro badasarkan putusan pangadilan nan alah mampunyoi kakuatan hukum tatap kareno malakuan tindak pidana nan diancam dengan pidana panjaro 5 (lima) tahun atau labiah
 Baumua sakurang-kurangnyo 21 (dua puluh satu) tahun
 Bapandidikan paliang randah tamaik Sekolah Menengah Atas (SMA), Madrasah Aliyah (MA), Sekolah Menengah Kejuruan (SMK), Madrasah Aliyah Kejuruan (MAK), atau bantuak lain nan sadarajat
 Bukan bekas anggota organisasi talarang Partai Komunis Indonesia, tamasuak organisasi massanyo, atau bukan urang nan talibaik langsuang dalam G.30.S/PKI
 Mampunyoi visi, misi, jo program dalam malaksanakan pamarintahan negara Republik Indonesia

Dewan Perwakilan Rakyat Daerah Provinsi 

Dewan Perwakilan Rakyat Daerah provinsi (DPRD provinsi) marupoan lambago perwakilan rakyat daerah nan bakaduduakan sabagai unsur panyalanggaro pamarintahan daerah provinsi. DPRD provinsi tadiri dari anggota partai politik paserta pamiliahan umum nan dipiliah malalui pamiliahan umum. Di Provinsi Aceh DPRD provinsi disabuik Dewan Perwakilan Rakyat Aceh (DPRA) yang diatur dengan Undang-Undang Republik Indonesia Nomor 11 Tahun 2006.

Dewan Perwakilan Rakyat Daerah Kabupaten/Kota 

Dewan Perwakilan Rakyat Daerah kabupaten/kota (DPRD kabupaten/kota) marupoan lambago perwakilan rakyat daerah nan bakaduduakan sabagai unsur panyalanggaro pamarintahan daerah kabupaten/kota. DPRD kabupaten/kota tadiri dari anggota partai politik paserta pamiliahan umum nan dipiliah malalui pamiliahan umum. Di Provinsi Aceh DPRD kabupaten/kota disabuik Dewan Perwakilan Rakyat Kabupaten/Kota (DPRK) nan diatur jo Undang-Undang Republik Indonesia Nomor 11 Tahun 2006.

Caliak pulo 
 Dewan Perwakilan Rakyat Aceh
 Dewan Perwakilan Rakyat Papua
 Dewan Perwakilan Rakyat Papua Barat
 Dewan Perwakilan Rakyat Daerah Provinsi
 Dewan Perwakilan Rakyat Daerah Kabupaten/Kota
 Dewan Perwakilan Rakyat Kabupaten/Kota
 Daftar Dewan Perwakilan Rakyat Daerah Provinsi
 Daftar Dewan Perwakilan Rakyat Daerah Kabupaten/Kota
 Pemerintahan daerah di Indonesia
 Pemerintah daerah di Indonesia

Rujuakan

Pautan lua 
 

 
Pemerintahan daerah di Indonesia
Parlemen Indonesia